b'\n_START_ARTICLE_\nSlaget ved Raymond\n_START_SECTION_\nForberedelse af slaget\n_START_PARAGRAPH_\nSom led i Pembertons plan om at holde Grants arm\xc3\xa9 tilbage langs en bred front, som groft sagt blev afgr\xc3\xa6nset af Fourteen Mile Creek, gav han ordre til at alle forst\xc3\xa6rkninger, som ankom til Jackson, skulle marchere til Raymond, 30\xc2\xa0km mod sydvest. Der skulle de udg\xc3\xb8re venstre fl\xc3\xb8j af en styrke som var st\xc3\xb8rre end unionens h\xc3\xa6r. I Raymond ville ankommende enheder blive st\xc3\xb8ttet af Wirt Adams\' kavaleriregiment, som patruljerede vejene for at spore tegn p\xc3\xa5 en f\xc3\xb8deral fremrykning mod Jackson. Adams havde f\xc3\xa5et ordre af Pemberton til at efterlade sit regiment i Raymond og ride til Edwards, 25\xc2\xa0km v\xc3\xa6k for at organisere det kavaleri, der var tilknyttet den konf\xc3\xb8dererede hovedstyrke. Adams valgte imidlertid at f\xc3\xb8lge en senere ordre fra generalmajor John S. Bowen, som gav ham ordre til at flytte hele sin styrke til Edwards._NEWLINE_Det konf\xc3\xb8dererede infanteri, som var p\xc3\xa5 vej til Raymond langs jernbanen og vejen omfattede Greggs og Maxeys store brigader fra Port Hudson, Louisiana, samt W.H.T. Walker\'s og States Rights Gist\'s brigader \xc3\xb8stfra. Rejsen blev vanskeliggjort af Grierson\'s Raid, som havde \xc3\xb8delagt dele af jernbanen \xc3\xb8st for Jackson og omkring 80\xc2\xa0km spor syd for Brookhaven. Greggs m\xc3\xa6nd m\xc3\xa5tte derfor marchere hele vejen bortset fra 135\xc2\xa0km af de 320\xc2\xa0km fra Port Hudson til Jackson, og ankom den 9. maj. Et andet kavaleri raid iv\xc3\xa6rksat af generalmajor James B. McPherson afskar jernbanen lige nord for Brookhaven og fangede vognene fra Jackson & New Orleans Railroad med general Maxeys brigade for langt sydp\xc3\xa5 til at kunne hj\xc3\xa6lpe i det kommende slag._NEWLINE_Efter at have holdt en dags pause ved Pearl River lige nord for Jackson, fik Gregg ordre til at marchere til Raymond ved daggry den 11. maj. Greggs brigade ankom efterf\xc3\xb8lgende til Raymond sent om eftermiddagen og "faldt om for at hvile s\xc3\xa5 snart de gjorde hold." Pausen viste sig at blive kort. I stedet for Wirt Adams\' kavaleriregiment til at bevogte vejene ind i byen var der kun fem konf\xc3\xb8dererede kavalerister og et kompagni af statens kavaleri til at bevogte vejene. Gregg var tvunget til at s\xc3\xa6tte forposter p\xc3\xa5 vejene ud af byen fra sit eget tr\xc3\xa6tte infanteri._NEWLINE_Ingen i den konf\xc3\xb8dererede h\xc3\xa6r var klar over at McPhersons m\xc3\xa6nd fra 17. Korps var p\xc3\xa5 lur i n\xc3\xa6rheden af Utica hvor de forholdt sig stille, undlod at bruge signalhorn og trommer og havde opstillet en st\xc3\xa6rk kavaleriafsk\xc3\xa6rmning. De to divisioner havde n\xc3\xa6rmet sig forsigtigt ad den udt\xc3\xb8rrede vej langs h\xc3\xb8jderyggen mellem Utica and Raymond i to dage, mens de k\xc3\xa6mpede med at holde sig i n\xc3\xa6rheden af frisk vand, mens resten af Grants arm\xc3\xa9 sendte f\xc3\xb8lere nordp\xc3\xa5 mod jernbanen. Efter at have stedf\xc3\xa6stet Pembertons hovedstyrke gav Grant McPherson ordre til at rykke sine to divisioner 16\xc2\xa0km ind i Raymond inden middag den 12. maj. Oppe f\xc3\xb8r det blev lyst udl\xc3\xb8ste det f\xc3\xb8derale kavaleri, som afsk\xc3\xa6rmede general John Logan\'s tredje division n\xc3\xa6sten straks alarmen fra statskvaleriet, som var posteret p\xc3\xa5 Utica vejen. Fordi der ikke var tilstr\xc3\xa6kkelig mange vagtposter p\xc3\xa5 vejene var nyheden om at der var ankommet tusindvis af konf\xc3\xb8dererede soldater til Raymond spredtes. Efter at have h\xc3\xb8rt fra de lokale, at en stor konf\xc3\xb8dereret styrke ventede l\xc3\xa6ngere oppe ad vejen, fors\xc3\xb8gte Logan at opstille 20. Ohio infanteriregiment i en bred skyttelinje og og rykke 1\xc2\xbd km frem gennem et n\xc3\xa6sten uigennemtr\xc3\xa6ngeligt krat. Efter at de i en time havde havde m\xc3\xa5ttet stoppe gentagne gange, for at kunne rette linjen ud gav Logan ordre til at skyttelinjen skulle forkortes. Omkring kl. 10 om morgenen ankom Logans anden brigade til en lille mark, som l\xc3\xa5 langs Fourteen Mile Creek._NEWLINE_Gregg havde f\xc3\xa5et at vide, at Unionens hovedstyrke l\xc3\xa5 syd for Edwards, s\xc3\xa5 han vurderede at denne troppestyrke m\xc3\xa5tte v\xc3\xa6re en plyndringsstyrke. Med stor st\xc3\xa5hej marcherede han sine m\xc3\xa6nd gennem Raymond for at im\xc3\xb8deg\xc3\xa5 truslen. Da han kom til bakkerne, som havde udsigt til Fourteen Mile Creek, gav han sine styrker ordre til at skjule sig, og bad oberst Hiram Granbury, chefen for det pr\xc3\xb8vede 7. Texas infanteri regiment om frivillige til en farlig opgave. To mand meldte sig. Granbury opstillede en vagt p\xc3\xa5 35 mand til at bevogte broen over den lille flod. Det lader til at det var Greggs plan at lokke plyndringsstyrken til at foretage et hurtigt angreb over broen for at forhindre, at den blev br\xc3\xa6ndt af. N\xc3\xa5r unionsstyrken f\xc3\xb8rst var p\xc3\xa5 den konf\xc3\xb8dererede side af broen, ville Greggs 3.000 mand og lokale frivillige dukke frem og drive unionsstyrken ned i floden, hvor de kunne nedk\xc3\xa6mpes._NEWLINE_Gregg s\xc3\xa5 til med forventning da unionens skyttek\xc3\xa6de krydsede marken og kom i kamp med hans vagtposter. Forventningen skiftede til forundring, da skyttek\xc3\xa6den stoppede kl. 10 og hentede DeGolyers 8. Michigan batteri af let artilleri frem for at rydde broen med kard\xc3\xa6sker. Tilstedev\xc3\xa6relsen af artilleri kunne kun betyde en ting: styrken foran ham var ikke blot en plynringsstyrke, men mindst en hel brigade. Gregg forblev uforf\xc3\xa6rdet, og \xc3\xa6ndrede blot sin angrebsplan. Hans hovedstyrke ville skifte mod venstre og forlade de marker, som nu var truet af unionens artilleri blot 450 meter borte til sikkerheden i bakkerne over Fourteen Mile Creek. To store regimenter infanteri ville indlede bagholdsangrebet n\xc3\xa5r unionsbrigaden krydsede creeken, mens yderligere to store regimenter stille listede gennem skoven ind bag unionens linje, tage artilleribatteriet og fange unionstropperne i bunden af Fourteen Mile Creek dalen, hvor de ville blive tvunget til at overgive sig. I skyndingen glemte Gregg at meddele Pemberton disse planer._NEWLINE_Det havde v\xc3\xa6ret Pembertons plan at lade Grant om at bestemme fokus for unionens angreb. Grant kunne dreje \xc3\xb8stp\xc3\xa5 og angribe Raymond eller dreje vestp\xc3\xa5 og angribe Edwards. Ved at g\xc3\xa6re det ville Grants s\xc3\xa5rbare bagtrop v\xc3\xa6re \xc3\xa5ben for angreb fra den styrke som ikke blev angrebet. Pemberton havde udtrykkeligt givet Gregg ordre til ikke at g\xc3\xa5 i kamp mod en overlegen styrke, men derimod tr\xc3\xa6kke sig tilbage til Jackson, mens Pemberton tildelte unionsh\xc3\xa6ren et alvorligt slag bagfra. Teknisk set mente Gregg ikke, at han handlede i strid med denne ordre, da den ekstra store konf\xc3\xb8dererede brigade p\xc3\xa5 3.000 mand, der var forst\xc3\xa6rket af lokale frivillige og snart forventede forst\xc3\xa6rkninger var dobbelt s\xc3\xa5 stor som en normal unionsbrigade. Hvad Gregg ikke kunne se, da det var skjult af en forh\xc3\xb8jning i terr\xc3\xa6net, var at hele tredje division i McPhersons korps var opstillet ved siden af 2. brigade._NEWLINE_Da han vidste at skovene forude skjulte en stor konf\xc3\xb8dereret styrke, begyndte McPherson at f\xc3\xa5 mistanke om et baghold. Efter at have ladet sine m\xc3\xa6nd holde rast og spise frokost, placerede han en brigade bagude som reserve og sikrede sin venstre flanke med kavaleri og h\xc3\xb8jre flanke med 31. Illinois infanteriregiment og yderligere kavaleri. M\xc3\xa6ndene var netop ved at afslutte deres frokost, da en artilleriduel begyndte mellem unionsartilleriet ved Fourteen Mile Creek og Greggs artilleri, som var blevet kaldt frem af general Gregg og placeret p\xc3\xa5 en bakketop 600 meter v\xc3\xa6k. Omkring kl. 12 beordrede McPherson Logan til at rykke frem.\n_START_SECTION_\nKaos og ironi\n_START_PARAGRAPH_\nM\xc3\xa6ndene i 1. og 3. brigade stod overfor de samme udfordringer som 2. brigade tidligere p\xc3\xa5 dagen. Slyngplanterne i omr\xc3\xa5det hans som reb mellem tr\xc3\xa6erne og nogle af dem havde torne der var 8\xc2\xa0cm lange. V\xc3\xa6rre var det, at selv om Fourteen Mile Creek kun yderst lavvandet, havde den n\xc3\xa6sten lodrette bredder, som sine steder var over 3 meter h\xc3\xb8je. M\xc3\xa6ndene i 23. Indiana infanteriregiment kom ud for det der m\xc3\xa5 have f\xc3\xb8ltes som et lykketr\xc3\xa6f, da en drejning i vandl\xc3\xb8bet bet\xc3\xb8d at deres h\xc3\xb8jre flanke befandt sig blot 30 meter fra vandet. En letskr\xc3\xa5nende sandet "strand" f\xc3\xb8rte ned til vandet, og den modsatte side var gennemsk\xc3\xa5ret af en gr\xc3\xb8ft med sider af h\xc3\xa5rdt ler. Det lader til at regimentet marcherede langs den h\xc3\xb8jre flanke, ned ad stranden og op gennem gr\xc3\xb8ften, s\xc3\xa5 det med minimal indsats kom over vandl\xc3\xb8bet og stadig var i formation. For at lukke hullet, der var skabt ved fremrykningen trak enheden sig hurtigt tilbage p\xc3\xa5 udkig efter resten af brigaden, og faldt sidel\xc3\xa6ns inden i gabet p\xc3\xa5 de konf\xc3\xb8dereredes f\xc3\xa6lde. Det eneste der reddede 23. Indiana var fra at blive totalt slagtet var at de konf\xc3\xb8dererede aldrig havde f\xc3\xa5et udleveret bajonetter._NEWLINE_Oberst Manning Force, chegen for 20. Ohio Infanteriregimant h\xc3\xb8rte rebellernes hyl efterfulgt af lyden af musketild og gik i panik. Han beordrede sit regiment til at angribe, mens de l\xc3\xb8b gennem det n\xc3\xa6sten ufremkommelige krat og derp\xc3\xa5 sprang i creeken. Der m\xc3\xa5 hans m\xc3\xa6nd v\xc3\xa6re blevet ramt af r\xc3\xa6dsel, da de inds\xc3\xa5 deres fejltagelse \xe2\x80\x93 resten af divisionen holdt deres stillinger l\xc3\xa6ngere bagude og creekens bredder var for h\xc3\xb8je til at de kunne komme hverken frem eller tilbage. Heldigvis havde creeken en bugtning her, og soldaterne brugte den til beskyttelse mens de udvekslede skud med den h\xc3\xb8jre bataljon i 7. Texas infanteri. De texanske rifler blev afskudt f\xc3\xa5 centimeter borte, da de konf\xc3\xb8dererede brugte den anden bred p\xc3\xa5 samme vis. Force kravlede med besv\xc3\xa6r ud af flodsengen og s\xc3\xb8gte hj\xc3\xa6lp fra resten af divisionen, idet han bad oberst Richards fra 20. Illinois infanteriregiment om at rykke frem og skabe sammenh\xc3\xa6ng i unionens linje._NEWLINE_Den venstre bataljon af 7. Texas infanteri og 3. Tennessee infanteri, som var vilde over deres lette sejr over 23. Indiana infanteri havde tr\xc3\xa6ngt over creeken og forbi 20. Ohio i en angrebsb\xc3\xb8lge og st\xc3\xb8dte p\xc3\xa5 unionens kamplinje, som stadig l\xc3\xa5 i skovene. I nogle f\xc3\xa5 minutter var unionens og konf\xc3\xb8derationens linjer skjult i den t\xc3\xa6tte skov mens de sk\xc3\xb8d p\xc3\xa5 hinanden p\xc3\xa5 klods hold, "begge linjer stod lige fast, begge lige beslutsomme, som to bulldogs i en d\xc3\xb8dskamp". Lige efter at Force vendte tilbage til flodsengen fik unionslinjen ordre til at forlade skovene for i stedet at s\xc3\xb8ge ly ved et dige, hvilket ville give unionens ledere mulighed for at finde ud af hvad der var sket. Under udf\xc3\xb8relsen af denne bev\xc3\xa6gelse faldt oberst Richards, og med ham Manning Forces desparate b\xc3\xb8nner om hj\xc3\xa6lp. Da de konf\xc3\xb8dererede fornemmede at unionsstyrkerne trak sig tilbage, forestillede de sig at de blev tvunget tilbage. Rebellerne pressede ivrigt p\xc3\xa5, blot for at blive fl\xc3\xa6nset i sm\xc3\xa5stykker af en salve fra unionstropperne, som du var i d\xc3\xa6kning bag diget. De konf\xc3\xb8dereredes stilling blev vanskeliggjort af, at 31. Illinios, som h\xc3\xb8rte at kampen blussede op bag dem blot skulle vende sig om fra deres stilling p\xc3\xa5 Unionens h\xc3\xb8jre flanke og rykke nogle meter frem inden i de var p\xc3\xa5 skudhold fra siden af 3. Tennessee infanteriregiment._NEWLINE_P\xc3\xa5 de konf\xc3\xb8dereredes yderste flanke sneg to konf\xc3\xb8dererede regimenter sig frem i fuldst\xc3\xa6ndig stilhed, klar til at str\xc3\xb8mme ud p\xc3\xa5 marken i unionstroppernes bagomr\xc3\xa5de og lukke f\xc3\xa6lden. Forposter i det forreste regiment jagede kavaleriets forposter v\xc3\xa6k med nogle upr\xc3\xa6cise skud.  P\xc3\xa5 omr\xc3\xa5det bag unionsh\xc3\xa6ren m\xc3\xa5 general Logan have v\xc3\xa6ret t\xc3\xa6t p\xc3\xa5 at g\xc3\xa5 i panik. Kavaleriet, som beskyttede hans h\xc3\xb8jre flanke kom farende ud af skoven, hans fjerneste infanteriregiment p\xc3\xa5 h\xc3\xb8jre fl\xc3\xb8j kunne ikke ses nogen steder, og det der var tilbage af det n\xc3\xa6ste regiment i linjen var kommet ud af skoven i uorganiserede grupper p\xc3\xa5 3 og 4 og fors\xc3\xb8gte forg\xc3\xa6ves at omgruppere sig. Normalt rolig i slag var Logan kendt for at ride bag linjerne mens han skreg som en \xc3\xb8rn for at f\xc3\xa5 sine tropper til at udfylde f\xc3\xb8lte huller. Han trak 8. Illinois og 81. Illinois ud af linjen og sendte de f\xc3\xb8rste til venstre, hvor 23. Indiana omgrupperede sig, og de sidste til h\xc3\xb8jre, hvor 23. Indiana skulle have v\xc3\xa6ret, og sendte derp\xc3\xa5 de resterende to regimenter i hans reserve af sted for at afpr\xc3\xb8ve den styrke, som havde spredt hans kavaleriforposter._NEWLINE_Lederen af den konf\xc3\xb8dererede flankeringsstyrke dukkede frem af skoven foran sine forposter, og skuffedes. Til h\xc3\xb8jre for ham strakte der sig en linje af bl\xc3\xa5 uniformer s\xc3\xa5 langt \xc3\xb8jet rakte. Til venstre kunne han h\xc3\xb8re Logans to reserveregimenter rykke forbi hans flanke. General Gregg havde beg\xc3\xa5et en alvorlig fejlberegning. Den infanteribrigade, som han havde f\xc3\xa5et ordre til at sl\xc3\xa5 p\xc3\xa5 flugt var p\xc3\xa5 en eller anden m\xc3\xa5de blevet til en hel division. Den konf\xc3\xb8dererede styrke trak sig skyndsomst tilbage, og var en overgang for overrasket til at g\xc3\xb8re noget som helst andet end at st\xc3\xa5 i formation og vente p\xc3\xa5 ordrer._NEWLINE_P\xc3\xa5 dette tidspunkt sendte McPherson en meddelelse tilbage til Grant, hvor han skrev, at han havde v\xc3\xa6ret i kamp med en konf\xc3\xb8dereret styrke p\xc3\xa5 omkring 1.000 i to rimer, og var ved at f\xc3\xa5 overtaget. Dette var en utrolig pr\xc3\xa6cis vurdering. Indtil videre havde de konf\xc3\xb8dererede kun v\xc3\xa6ret i stand til at inds\xc3\xa6tte 7. Texas og 3. Tennessee infanteriregimenterne, lige under 1.000 mand i alt. Underligt nok sad de indsatte konf\xc3\xb8dererede nu i den samme f\xc3\xa6lde, som de havde planlagt for unionstropperne: de var blevet lokket til at foretage et uorganiseret masseangreb over creek, som var n\xc3\xa6sten umulig at passere, og var nu i fare for at blive drevet ned i vandet og slagtet. Beskydningen fra siden mod 3. Tennessee begyndte at g\xc3\xb8re sin virkning, og de konf\xc3\xb8dereredes venstre flanke br\xc3\xb8d sammen. Oberst Hiram Granbury fra 7. Texas besluttede at give ordre til tilbagetr\xc3\xa6kning, men skiftede mening, og sendte en kurer til sin h\xc3\xb8jre bataljon med besked om at annullere ordren. En kugle dr\xc3\xa6bte kureren inden han fik afleveret beskeden, hvilket bet\xc3\xb8d, at i nogle f\xc3\xa5 v\xc3\xa6rdifulde minutter holdt fem kompagnier af 7. Texas infanteriregiment en hel unionsdivision tilbage. De gav hundreder af konf\xc3\xb8dererede tid til at tr\xc3\xa6kke sig sikkert tilbage over creeken. Et stolt veteranregiment, som engang pralede af at de aldrig var blevet sl\xc3\xa5et p\xc3\xa5 flugt, blev nu tvunget til at flygte for livet i spredte grupper, med hundreder af unionssoldater i h\xc3\xa6lene.\n_START_SECTION_\nKonf\xc3\xb8dereret overlevelseskamp\n_START_PARAGRAPH_\nOberst Randal McGavock, 10. Tennessee infanteri, lederen af det sammenlagte 10./30. Tennessee infanteriregiment, som havde overtaget ledelsen af flankeringsstyrken sendte en kurer ud for at finde general Gregg. Kureren vendte tilbage, ikke med ordrer fra general Gregg, men med nyheden om at det konf\xc3\xb8dererede centrum var blevet sl\xc3\xa5et p\xc3\xa5 flugt. I panik gav McGavock ordre til sit regiment om at rykke mod centrum uden at vente og give ordrer til det andet regiment p\xc3\xa5 den konf\xc3\xb8dererede venstre flanke. Efter at v\xc3\xa6re marcheret i dobbelt tempo tilbage til den stilling, som han havde besat tidligere samme morgen ankom McGavock fra skoven i tide til at se de spredte grupper af konf\xc3\xb8dererede blive forfulgt af en b\xc3\xb8lge af bl\xc3\xa5kl\xc3\xa6dte soldater. Inden alle hans tropper var n\xc3\xa5et frem gav McGavock ordre til et angreb skr\xc3\xa5t over slagmarken ind i m\xc3\xa6ngden af bl\xc3\xa5 soldater. Desv\xc3\xa6rre for McGavock var omr\xc3\xa5det hvor han havde beordret angrebet sat ind nu \xc3\xa5bent for beskydning fra siden fra 31. Illinois, som l\xc3\xa5 skjult i udkanten af skoven langs creeken. I en dramatisk bev\xc3\xa6gelse kastede McGavock sin kappe, fremviste den r\xc3\xb8de linning og inspirerede sine m\xc3\xa6nd ved at lede angrebet. Illinois regimentet \xc3\xa5bnede ild, da tennessee regimentet angreb over marken foran dem, og tvang de forf\xc3\xb8lgende unionssoldater til at s\xc3\xb8ge ly ved creeken. Succesen havde en pris. 10./30. Tennessee led hovedparten af deres tab p\xc3\xa5 88 mand i dette angreb. Medregnet i dette tal var McGavock selb, hvis r\xc3\xb8de kappe havde udgjort et godt m\xc3\xa5l. De syv kompagnier, som var ankommet i tide til at deltage i angrebet trak sig nu tilbage op ad bakken mens de sk\xc3\xb8d og ladede hele tiden. Her opstillede oberstl\xc3\xb8jtnant Turner enheden s\xc3\xa5 den kunne bestryge marken nedenfor, og m\xc3\xa6ndede begyndte at skyde l\xc3\xb8s p\xc3\xa5 unionssoldaterne fra sikkerheden i en lav slugt, som l\xc3\xb8b langs bakkens top. En hj\xc3\xa6lp til at standse unionens fremgang var ankomsten af Greggs reserve \xe2\x80\x93 41. Tennessee infanteriregiment og det faktum at bakken var blevet et samlingspunkt for resterne af andre enheder, f\xc3\xb8rst og fremmest den h\xc3\xb8jre bataljon af 7. Texas infanteri._NEWLINE_P\xc3\xa5 dette tidspunkt udviklede slaget sig til en duel mellem finskytter mens unionens ledere fors\xc3\xb8gte at omgruppere m\xc3\xa6ndede til organiserede enheder i det vanskelige terr\xc3\xa6n samtidig med at de undertrykte ilden fra bakketoppen. Gregg havde i mellemtiden travlt med at skaffe tilstr\xc3\xa6kkelig tid til at de forspr\xc3\xa6ngte enheder kunne omgruppere sig eller tr\xc3\xa6kke sig tilbage. 1. Tennessee infanteri bataljon brugte eftermiddagen p\xc3\xa5 at finte fremst\xc3\xb8d i forskellige retninger, og led store tab herved. 50. Tennessee, som var blevet tr\xc3\xa6tte af at vente p\xc3\xa5 ordrer fra McGavock, overskred slagmarken fra venstre til h\xc3\xb8jre for at stoppe et unionsfremst\xc3\xb8d p\xc3\xa5 h\xc3\xb8jre flanke mens 41. Tennessee overskred slagmarken fra h\xc3\xb8jre til venstre, og passerede 50. Tennessee undervejs, for at stoppe en trussel mod venstre flanke._NEWLINE_Til sidst begyndte McPherson at forl\xc3\xa6nge sin h\xc3\xb8jre flanke forbi den konf\xc3\xb8dererede bakketop. Da hans stilling var blevet omg\xc3\xa5et og hans flygtede enheder var nogenlunde samlet gav Gregg ordre til en tilbagetr\xc3\xa6kning gennem Raymond mod Jackson. Her greb unionens artilleri endelig ind i slaget og besk\xc3\xb8d de konf\xc3\xb8dererede r\xc3\xa6kker mens Gregg fortsatte med sin forsinkelsestaktik for at tillade sine slagne enheder tid til at tr\xc3\xa6kke sig tilbage. Mens hans uorganiserede styrke kom styrtende over r\xc3\xa6kv\xc3\xa6rk og g\xc3\xa5rde i Raymond blev det m\xc3\xb8dt af 3. Kentucky beredne infanteri, den forreste enhed af forst\xc3\xa6rkninger p\xc3\xa5 vej til Raymond fra hele konf\xc3\xb8derationen. Hj\xc3\xa6lpen var kommet for sent til at kunne g\xc3\xb8re andet end at yde kavaleribeskyttelse til bagtroppen af general Greggs udmarvede styrke.\n_START_SECTION_\nEfterspil\n_START_PARAGRAPH_\nUnionens tab ved Raymond udgjorde 68 d\xc3\xb8de, 341 s\xc3\xa5rede og 37 savnede. De konf\xc3\xb8dererede tab var n\xc3\xa6sten dobbelt s\xc3\xa5 store: 100 d\xc3\xb8de, 305 s\xc3\xa5rede og 415 fangne. En antydning af antallet af lokale og statlige tropper, som svarede p\xc3\xa5 Jefferson Davis\' desparate appel til Mississippis guvern\xc3\xb8r om hj\xc3\xa6lp til at kaste Grant tilbage er det faktum, at unionsh\xc3\xa6ren begravede flere konf\xc3\xb8dererede ved Raymond end det tabstal som general Gregg rapporterede \xe2\x80\x93 i alt 500. Mange af de d\xc3\xb8de konf\xc3\xb8dererede blev begravet p\xc3\xa5 den konf\xc3\xb8dererede kirkeg\xc3\xa5rd i Raymond, Mississippi af byens indbyggere._NEWLINE_Det havde v\xc3\xa6ret Grants plan at narre Pemberton til at dele sin styrke, s\xc3\xa5 den konf\xc3\xb8dererede h\xc3\xa6r kunne besejres enkeltvis. Nyheden om at Pembertons venstre fl\xc3\xb8j havde trukket sig tilbage til jernbaneknudepunktet ved Jackson, Mississippi, hvor den fik forst\xc3\xa6rkninger fra hele konf\xc3\xb8derationen f\xc3\xb8rte Grant til at \xc3\xa6ndre sin angrebsplan. Hvor han oprindelig havde regnet med at sende McPhersons to divisioner af sted for at \xc3\xb8del\xc3\xa6gge Jackson, planlagde Grant nu med et angreb i fuld skala mod Mississippis hovedstad. Dette f\xc3\xb8rte til slaget ved Jackson den 14. maj, som i grunden var en bagtrops kamp for den pludseligt frygtsomme Joseph E. Johnston. Efter at truslen om konf\xc3\xb8dererede forst\xc3\xa6rkninger var blevet fjernet, vendte Grant om og besejrede Pemberton i Slaget ved Champion Hill den 16. maj og Slaget ved Big Black River Bridge den 17. maj. Pemberton, hvis h\xc3\xa6r var rystet, trak sig tilbage til f\xc3\xa6stningen Vicksburg, hvor hans m\xc3\xa6nd afviste to unionsangreb, men til sidst affandt sig med det uundg\xc3\xa5elige og overgav sig den 4. juli 1863.\n_START_SECTION_\nBeskyttelse af slagmarken\n_START_PARAGRAPH_\nSelv om slagmarken ved Raymond forblev uforandret i n\xc3\xa6sten et \xc3\xa5rhundrede bet\xc3\xb8d kommerciel og boligm\xc3\xa6ssig bebyggelse langs Mississippis hovedvej 18, at Raymond blev katapulteret ind p\xc3\xa5 Civil War Preservation Trusts liste over de ti mest truede borgerkrigs slagmarker i 2005._NEWLINE_I 1998, som svar p\xc3\xa5 en planlagt omdannelse af gr\xc3\xa6smarker til et butikscenter ud mod hovedvejen dannede en gruppe bekymrede borgere "Friends of Raymond" for at fremme beskyttelsen af omr\xc3\xa5det ved slagmarken i Raymond. Gruppen k\xc3\xb8bte f\xc3\xb8rst de 16 ham der skulle bruges til butikscentret, og flere spredte arealer er siden tilf\xc3\xb8jet. En park ved slagmarken er blevet etableret p\xc3\xa5 den nordlige side af hovedvej 18 med en sti, adskillige kanoner og planlagte forklarende tavler. Uheldigvis er det omr\xc3\xa5de hvor Greggs 3. Tennessee og 7. Texas molesterede Logans division stadig truet, da ejeren ikke er venligt stillet overfor fredning af slagmarken.'